ועדת המדע והטכנולוגיה, כנסת 25, פרוטוקול מספר 2, 2023-01-16 00:00

איימן עודה: בוקר טוב

איימן עודה:  אני פותח את ישיבת ועדת המדע והטכנולוגיה

איימן עודה:  על סדר-היום: דין וחשבון לפי חוק האקדמיה הלאומית הישראלית למדעים

איימן עודה:       זאת הישיבה המקצועית הראשונה של ועדת המדע והטכנולוגיה

איימן עודה:  ברוכים הבאים והבאות

איימן עודה:  בישיבה הראשונה החלטנו לקרוא לאקדמיה הלאומית הישראלית למדעים ולמי שעומד בראשה, דוד הראל

איימן עודה:       בנימה אישית אני חייב להגיד שהוא חבר טוב ואני מעריך ואוהב ברמה האישית

איימן עודה:  אנחנו נשמע ממנו וזה יהיה עיקר הישיבה הראשונה

איימן עודה:  נשמח לשמוע גם את קולכם והערות

איימן עודה:       בבקשה, אדוני, פרופסור דוד הראל

דוד ראם: אצלי כתוב, כבוד היושב-ראש מר איימן עודה, אבל באמת חבר יקר מזה שנים

איימן עודה: תודה רבה

דוד ראם: חברי הוועדה, מנהלת הוועדה, אורחים ואורחות יקרים

דוד ראם:  קודם כל, אני מודה לך יושב-ראש הוועדה על ההזמנה להשתתף בישיבת הפתיחה של ועדת המדע והטכנולוגיה של הכנסת כדי להציג את פעילותה של האקדמיה הלאומית הישראלית למדעים

דוד ראם:       אני רוצה לברך אותך ואת חברי הוועדה החדשים על המינוי ולאחל לכם הצלחה מלאה בתפקידכם

דוד ראם:  אנחנו נשמח מאוד לשתף איתכם פעולה בכל נושא ובכל מאמץ שיימצא לנכון

דוד ראם:       ברשותכם, אחרי המצגת והדיווח אגיד כמה מילים על הנושא הזה שלא מיוצג במצגת

דוד ראם:  כבר בשלב הזה אני רוצה להזמין אותך, איימן, את כל חברי הוועדה ואת מנהלת הוועדה לביקור אצלנו באקדמיה בזמן שאפשר יהיה לתאם

דוד ראם:  יש לנו בניין יפה, יש לנו אנשים די נחמדים ויש תערוכה שמוצגת לאורך כל הבניין

איימן עודה: כן, אז זאת ההחלטה הראשונה של הוועדה שאנחנו מקבלים בשמחה ונגיע אליכם

דוד ראם: החלטה שנייה היא שאתה תקבל שי קטן מהאקדמיה

איימן עודה: תודה רבה

איימן עודה:  אני יכול להיות ביקורתי או רק לקבל?     

דוד ראם: לגמרי

איימן עודה: תודה רבה לך

דוד ראם: קודם כל, קצת על סיפור הקמתה של האקדמיה הלאומית הישראלית למדעים

דוד ראם:  זה המסמך הראשון שבעצם יש לנומ-1957 בישיבה שהיתה עם דוד בן גוריון

דוד ראם:       יש לנו סרטון מאוד מעניין שמספר את הסיפור של האקדמיה

דוד ראם:       (מוצג סרטון)     כמו שנאמר בסוף הסרטון, נותר לאקדמיה לבסס את מעמדה וזה מה שאנחנו עושים

דוד ראם:  זה בשורה אחת מתמצת את הסיפור

דוד ראם:       (מוצגת מצגת)     עד היום היו 11 נשיאים לאקדמיה: מרטין בובר, אהרון קציר, גרשון שולם, אהרון דבורצקי, אפרים אורבך וייבדלו לחיים ארוכים, יהושוע יוטנר, יעקב זיו, מנחם יערי, רות ארנון ומירי כהן וכן עבדכם הנאמן

דוד ראם:  אני תמיד מתנצל שקטעתי רצף של נשיאות מהמין היותר טוב

דוד ראם:       חשוב לי לומר על המוסד הזה של נשיא האקדמיה זה שהבחירה של הנשיא ושל סגן הנשיא, נעשית על-ידי חברי האקדמיה

דוד ראם:  אנחנו נדבר על חברי האקדמיה בהמשך, אבל המינוי הרשמי של נשיא האקדמיה נעשה על-ידי נשיא המדינה

דוד ראם:  יושבת כאן לידי פרופסור מרגלית פינקלברג שהיא סגנית הנשיא היום

דוד ראם:       יש בכל שנה לאחר הכניסה לתפקיד יש טקס יפה בבית הנשיא

דוד ראם:  אני מזכיר את זה לא בגלל שזה מכובד אלא בגלל שזה נותן נופך ממלכתי נוסף לגוף הזה, בנוסף לדברים אחרים

דוד ראם:       המועצה של האקדמיה, שזה בעצם הגוף שמנהל את המוסד הזה, מורכב מנשיא האקדמיה, סגן או סגנית

דוד ראם:  מצד ימין אתם רואים את סרג'יו הרט שהוא יושב-ראש החטיבה במדעי הרוח ומדעי החברה

דוד ראם:  מצד שמאל, ידין דודאי שהוא יושב-ראש החטיבה ללימודי הטבע

דוד ראם:  אני רוצה להדגיש שמדעי הטבע כוללים גם את המדעים המדויקים, כשם שמדעי הרוח כוללים גם את מדעי החברה

דוד ראם:       בנוסף המנכ"לית גליה פינצי שגם נמצאת לידי ותמיד הנשיא או הנשיאה הקודמים יושבים אקס אופיציו

דוד ראם:  במקרה הזה, נילי כהן, שהיתה במשך 6 שנים נשיאת האקדמיה ואני שירתי כסגן

דוד ראם:       קדנציה של נשיא אקדמיה היא 3 שנים, מקסימום שתי קדנציות

דוד ראם:  יש סיכוי שגופים אחרים במדינה כדאי שילמדו מהדבר הזה

דוד ראם:  גם הקדנציה השנייה אינה אוטומטית, עוד פעם ועדת איתור, עוד פעם פנייה, עוד פעם שיקולים, עוד פעם הצבעה

איימן עודה: כמה זמן הקדנציה?     

דוד ראם: 3 שנים, מקסימום פעמיים 3 שנים

איימן עודה: כבודך כבר שנה?     

דוד ראם: עוד מעט שנה וחצי

איימן עודה: אני מקווה שתישאר בתפקיד כמה שיותר זמן

דוד ראם: אגב, אמרת קודם שאתה שמח שיש כתוביות בערביות בסרטון

דוד ראם:  הסרטון הזה מופיע בכניסה לאקדמיה והוא בשלוש שפות

איימן עודה: גם האנשים עצמם, ממרטין בובר עד לדוד הראל, אנשים ממש ממש טובים, גם באקדמיה וגם מעבר

איימן עודה:        מר אבו ראס, תיכנס בבקשה לשולחן, אנחנו מאוד מכבדים אותך

איימן עודה:  אני רוצה לברך גם את חברי הוועדה שהגיעו, חברת הכנסת מטי צרפתי הרכבי וחבר הכנסת יאסר חודג'יראת

איימן עודה:  גם מי שלא חבר בוועדה והגיע ואנחנו מעריכים את זה, חבר הכנסת אחמד טיבי, אהלן וסהלן

דוד ראם: חוץ מאשר העובדה שהאקדמיה היא יחידה יחידנית, יש כמה דברים שהופכים אותה לשונה מגופי ייעוץ אחרים

דוד ראם:  קודם כל, האקדמיה מעוגנת בחוק מ-1961 עם תיקון שהיה יותר מאוחר

דוד ראם:  בחוק יש את התפקידים של האקדמיה

דוד ראם:  תפקיד אחד, לרכז בתוכה חברים מטובי אנשי המדע

דוד ראם:  אני אגיד על עוד כמה דברים וזה משהו שאני ארחיב עליו את הדיבור עליו דווקא במקום הזה כי זה התפקיד שהוא הכי רלוונטי לבית הזה ולממשלה

דוד ראם:  על-פי חוק, אנחנו אמורים לייעץ לממשלה בסוגיות בעלות חשיבות לאומית בתחום המחקר והתכנון המדעי

דוד ראם:  זה הממשלה, זרועות הממשלה, גופים של מקבלי החלטות

דוד ראם:       התפקיד הבא זה לקדם ולטפח פעילות מדעית

דוד ראם:  נדבר גם על זה; לקיים מגע עם גופים מקבילים בחו"ל, גם על זה נדבר בקצרה; לייצג את המדע הישראלי במוסדות ובכינוסים בינלאומיים גם של אקדמיות וגם בכינוסים מדעיים כלליים; לפרסם כתבים שיש בהם כדי לקיים את המדע

דוד ראם:       אנחנו לא נדבר על זה היום אבל יש לנו בית הוצאה לאור שבו מתפרסמים כתבים בעיקר במדעי הרוח

דוד ראם:       התפקיד האחרון, לעסוק בכל פעילות אחרת שאנחנו מוצאים לנכון שיש בה כדי לשרת את המטרות האמורות

דוד ראם:       אנחנו נתמקד פה קצת יותר בעניין של הייעוץ לממשלה ולכנסת וכדומה, אבל אני רוצה לומר שבשנתיים האחרונות, בין השאר לאור מגפת הקורונה, אנחנו בחנו את הדרכים שבהן אנחנו יכולים להגביר ולהעצים את הסעיף הזה בפעילות שלנו

דוד ראם:  להיות יותר נראים במקומות המתאימים גם בשגרה וגם במשבר לאומי

דוד ראם:  החלטנו להקים אגף ייעודי באקדמיה שיעסוק בדיוק בדבר הזה

דוד ראם:  יש אגף שעוסק עם הצדדים הניהוליים של הגוף עצמו, יש אגף שעוסק בצדדים הפיננסיים

דוד ראם:  אנחנו הולכים להקים אגף שיתמקד בקשרים של האקדמיה עם הממשלה בצורה הכללית ביותר

דוד ראם:       מה שמקנה ערך מוסף לגוף שלנו בעניין של הייעוץ לממשלה ולזרועותיה בכל מה שקשור במדע וחינוך מדעי, זה המוניטין המדעי של החברים באקדמיה

דוד ראם:  תכף יהיה לנו שקף שבו אגיד כמה מילים על החברים עצמם

דוד ראם:  בנוסף, העצמאות שלנו

דוד ראם:  זה נכון שחלק מהתקציב שלנו מגיע דרך ות"ת, אבל אנחנו גוף עצמאי

דוד ראם:  בלשון עממית, אף אחד לא יכול להגיד לנו מה לעשות, על מה לחשוב, על מה להגיש דוחות

דוד ראם:  אפשר לבקש מאיתנו, אנחנו דנים בזה

דוד ראם:  הרבה פעמים אנחנו נענים והרבה פעמים אנחנו משנים, אבל אנחנו גוף עצמאי

דוד ראם:  אין שר ששולט בנו, אין גוף ממשלתי ששולט בנו

דוד ראם:       בגלל זה, הגוף הזה משתדל עד כמה שאפשר להיות חסר פניות

דוד ראם:  את זה אתם משדכים עם האיכות המדעית של החברים והחברות של האקדמיה ואתם מקבלים משהו שיש לו עוצמה רבה

דוד ראם:       בנוסף, אני אגיד יותר מפעם אחת בדיווח, לא לשכוח שמדע אצלנו זה מדעי הרוח והחברה ולא רק מדעי הטבע והמדעים המדויקים

דוד ראם:  יש לנו חוקרים משפטנים, היסטוריונים, פסיכולוגים, אנשי ספרות, אנשי יהדות, חוקרי איסלם ועוד כל מיני נושאים

איימן עודה: למה כששומעים את המילה מדע אנחנו חושבים יותר על טכנולוגיה והייטק יותר מאשר למדעי החברה והרוח? אני חושב שאני מדבר בשם כולם

דוד ראם: קודם כל, יש את העניין של השפה

דוד ראם:  באנגלית science זה מה שאתה אומר ולכן השם של האקדמיה שלנו באנגלית הוא Israel Academy Of Sciences and Humanity

דוד ראם:  אבל בעברית יש מדעי הרוח ומדעי החברה

דוד ראם:  אתה לא יכול להגיד שזאת אקדמיה למדעים ולמדעי הרוח

דוד ראם:  אז באמת זאת היתה התלבטות

דוד ראם:       אתה לא מרים לי להנחתה כי כבר הנחתתי

דוד ראם:  אתה רואה כמה פעמים בתוך 7-8 דקות טרחתי להגיד כמה פעמים שאנחנו גם מדעי הרוח וגם מדעי החברה

דוד ראם:  זה אחד הדברים שאני עושה בכל מפגש

דוד ראם:       במאמר מוסגר אני יכול לספר שהוזמנו לאחת מתתי הוועדות של ועדת החוץ והביטחון שדנה במשהו עתידי שקשור למדינה ולחוזקות שלה

דוד ראם:  כל המשתתפים דיברו על סייבר, קוונטום הייטק וכדומה

דוד ראם:  אני שבא בעצמי ממדעי המחשב, אי-אפשר לחשוד בי שאני לא חובב ומנסה להוביל גם את הדברים האלה, שאלתי מה עם מדעי הרוח, דת ותרבות

דוד ראם:  לא רק בגלל שהגוף שלנו מכיל גם את זה, אלא בגלל שהמושג מדע חוכמה ודעת צריך להכיל את הכול

דוד ראם:  אז אנחנו שם במאה אחוז

דוד ראם:       בשקף אתם רואים את עשרת החברות והחברים שנבחרו השנה

דוד ראם:  אנחנו במיוחד שמחים עם הבחירה הזאת

דוד ראם:  קודם כל, אני לא מחליט

דוד ראם:  אלא בחירות לחלוטין מסודרות וברורות בשלושה שלבים

דוד ראם:  השנה נבחרו מקסימום מספר החברים שמותר לפי התקנון

דוד ראם:  התקנון מאפשר עד 5 חברים חדשים בכל אחת משתי החטיבות

דוד ראם:  עוד לא היה אף פעם שבשנה אחת נבחרו עשרה והשנה זאת פעם ראשונה

דוד ראם:       בנוסף, אם תסתכלו היטב, תראו שבמקרה יש גם 5 נשים ו-5 גברים

איימן עודה: פרופסור הראל, אבל אין ערבי אחר

איימן עודה:  אני רואה את מיכאיל קרייני, אני שמח לראות אותו

איימן עודה:  אז צריך עוד אחד כי אנחנו 20%

דוד ראם: לפני שנה בחרנו את מוחמד חאג' יחיה מהאוניברסיטה העברית

דוד ראם:  אני חייב לומר, במיוחד לך איימן בגלל העבר המשותף שלנו, שזה לא דבר שאני יכול להחליט עליו

דוד ראם:  זה דבר שאני יכול לנסות לעזור

דוד ראם:  האנשים הטובים ביותר ייבחרו לאקדמיה, בין אם גברים או נשים, בין אם הם מהחברה הערבית או אתיופים

דוד ראם:  זה הקריטריון היחיד

איימן עודה: צריך העדפה מתקנת גם

דוד ראם: בסדר, אפשר לדבר על זה

מרגלית פינקלברג: אני סגנית נשיא האקדמיה, ממדעי הרוח

מרגלית פינקלברג:  אני יכולה להעיד שיש הרבה רצון טוב

איימן עודה: מהנפשות הפועלות אני בטוח

מרגלית פינקלברג: יש מועמדים ואנחנו בוחרים את האנשים הטובים ביותר

דוד ראם: אנחנו גם מחפשים באופן פרו אקטיבי אנשים

דוד ראם:       אולי אעיר עוד הערה אחת

דוד ראם:  תראו באחד השקפים יותר מאוחר שיש גם אקדמיה צעירה

דוד ראם:  באקדמיה הצעירה המצב המגדרי וגם המצב עם חברים שלא באים מהחברה היהודית הוא יותר טוב

דוד ראם:  לא בגלל שהם עובדים יותר טוב מאיתנו אלא בגלל שהפול שממנו לוקחים חברים לאקדמיה הצעירה, אלה אנשים יותר צעירים בדרגות יותר זוטרות בעולם האקדמי

דוד ראם:  כשאתה מסתכל על הפול של הפרופסור הבכירים עם עשרות שנות ניסיון, אז האחוזים אצלנו הם די דומים לאחוזים שאתה מוצא בשטח

דוד ראם:  ההבדלים המגדריים בחינוך, כל זה מתחיל בגן חובה

דוד ראם:       אמרתי שיש 143 חברות וחברים, מחציתם במדעי הטבע והמדויקים ומחציתם במדעי הרוח והחברה

דוד ראם:  אם תחשבו על דמות שאתם מכירים, נמצאים באקדמיה כל זוכי פרס נובל, פרסי טיורינג, הוגי הדעות הגדולים ביותר במדעי הרוח והחברה

דוד ראם:  תמיד יש טענות למה זה או זה לא נבחרו כי אנשים בוחרים, אבל אני חוזר לשורה הראשונה בחוק האקדמיה, לבחור את טובי המדע בישראל ושם אנחנו עושים מאמצים מאוד גדולים

דוד ראם:       לגבי ייעוץ לממשלה

דוד ראם:  פה הייתי יכול לדבר שעתיים על כל מיני דברים שקשורים לייעוץ שאנחנו עושים לממשלה

דוד ראם:  אני אזכיר כמה דברים בקצרה

דוד ראם:  קודם כל, אנחנו מגישים בכל שלוש שנים דוח על מצב המדע בישראל, כאשר אנחנו גם משווים לארצות אחרות

דוד ראם:  אנחנו בוחרים נושאים מסוימים

דוד ראם:  לוועדה שלנו יש תת ועדות שעוסקים בנושאים שונים

דוד ראם:  הדוח האחרון הוגש שהוא השלישי הוא ב-2019

דוד ראם:  הדוח הרביעי ממש מוכן והוא עוד מעט יוצא לדפוס

דוד ראם:  אנחנו מאוד מקווים שיהיה מוכן בקרוב ונוכל להגיש אותו רשמית גם לוועדה שלכם ולתת דיווח על ידי או על-ידי חבר האקדמיה, רשף טנא, שעומד בראש הוועדה

דוד ראם:  אנחנו גם נגיש אותו לגופים אחרים

דוד ראם:       עשינו כמה דברים בשנתיים שלוש האחרונות ובמיוחד בשנה האחרונה

דוד ראם:  אחד מהם היה קשור להקמה של ועדה רב תחומית משמעותית מאוד להתמודדות עם משבר האקלים

דוד ראם:  היא עובדת מאוד קשה וכבר הוציאה שני דוחות ביניים

דוד ראם:  תמיד שואלים מה הערך של הדוחות שלכם ועל מי זה משפיע? אז יש הרבה מקומות שאנחנו יכולים להצביע על-כך שהעבודה שלנו נלקחה, הכפפות הורמו ונעשתה עבודה

דוד ראם:       דוגמה שהיא די ידועה מהתקופה האחרונה

דוד ראם:  אם אתם זוכרים, היתה ישיבה של הממשלה תחת לפיד, אני חושב הישיבה השנייה אצל לפיד, שבה אושר הקמה של מרכז חישובים אקלימי לטובת תחזית אקלימית בארץ

דוד ראם:  גם שם שואלים אותנו, מה הבעיה כי יש מחשבים בכל מיני מקומות אחרים? המומחים יסבירו לכם שבארץ העניין הזה של תחזית אקלימית צריך מחשבים יותר חזקים עם רזולוציה יותר גבוהה

דוד ראם:  למשל, אם אתה נוסע מירושלים לכיוון ים המלח, אתה נוסע 10 דקות והאקלים משתנה לגמרי

דוד ראם:  לכן הרזולוציות של 50 או 100 קילומטר לא מספיקות

דוד ראם:       ההחלטה הזאת של הממשלה היא לא תהליך שלקחו את הדוח של הוועדה ואמרו, או, יופי

דוד ראם:  היו שם ויכוחים, היו שם דיונים והיינו צריכים לעשות באופן אישי

דוד ראם:  לובינג זה לא בדיוק המילה הנכונה, אבל לדבר עם הכוחות המתאימים, משרד האוצר, המשרד לאיכות הסביבה, השירות המטאורולוגי וכדומה והדבר הזה קרה

דוד ראם:       לגבי ביטחון תזונתי בישראל

דוד ראם:  הקמנו ועדת היגוי והוועדה הזאת פעלה לקיומו של יום עיון, בשאיפה להעלות את המודעות לביטחון תזונתי

דוד ראם:  גם שם, במהלך השנה הקרובה ייצא סיכום עם המלצה של הוועדה הזאת בנושאים האלה

דוד ראם:  שם היו מומחים גם מהארץ וגם מחו"ל

דוד ראם:       תחום נוסף זה דוח להערכת מצב מדעי הים בישראל, במיוחד לאור ההבנה שהים הוא משאב חשוב בכלל ובמיוחד בארץ הוא משאב לאומי אסטרטגי של ישראל

דוד ראם:  הוועדה עבדה מאוד קשה

דוד ראם:  כל הוועדות שלנו עובדים מאוד קשה

דוד ראם:  הם לא זורקים דוחות עם איזו אינטואיציה עם רעיון אלא עובדים שנה ולפעמים שנתיים

דוד ראם:  הוועדה עשתה מיפוי של המצב הקיים, ביצעה הערכה של הצדדים החזקים והחלשים יותר, את האתגרים וגיבשה תכנית אסטרטגית לאומית לקידום התחום הזה בארץ

דוד ראם:       יש הרבה מאוד עבודה בתשתיות מחקר

דוד ראם:  חלק מהיושבים סביב השולחן מכירים את הגוף שנקרא "תלם" שמכיל נציגים שהם חלק מהגופים שנמצאים כאן

דוד ראם:  בראש תלם יושב תמיד חבר האקדמיה למדעים שמתמנה על-ידי נשיא האקדמיה

דוד ראם:  כרגע זה שמעון אולמן ממכון ויצמן

דוד ראם:  הם הוציאו דוחות גם בבינה מלאכותית, גם בדברים שקשורים לחישוב קוונטי ומחשבים קוונטיים

דוד ראם:  פה אני רוצה להצביע על עבודה שנעשית על הקמת מרכז לאומי למיקרוסקופיה אלקטרונית שנקרא "CryoEM"

דוד ראם:  בראש הוועדה שמטפלת בגיבוש ההמלצות עומדת פרופסור עדה יונת

דוד ראם:  אני לא בטוח שאני צריך לקשור פה כתרים לראשה, יש לה מספיק משל עצמה

דוד ראם:  יש עוד עבודה שנעשית בתשתיות גדולות באסטרופיזיקה

דוד ראם:       אני רוצה גם לומר שיש לנו שיתופי פעולה דומים למה שהיה בעבר, אבל בחלק מהמקרים יותר מועצמים עם די הרבה גופים ממשלתיים

דוד ראם:  חלק מהאנשים שיושבים פה הם אנשים שאנחנו עובדים איתם ברציפות

דוד ראם:  יש לנו עבודה רבת שנים מול משרד החינוך

דוד ראם:  יש לנו כמובן עבודה רציפה מול ות"ת ועכשיו גם מול המשרד לאיכות הסביבה

דוד ראם:       הייתי רוצה לציין במיוחד שיתוף פעולה אינטנסיבי ובשורה של נושאים עם המל"ל, בראשותו של ראש המל"ל היוצא, ד"ר אייל חולתה

דוד ראם:  יושב פה יואב זקס, שהוא אחד האנשים שאיתו אנחנו עובדים

דוד ראם:  כמובן שיתוף עם משרד המדע, משרד הכלכלה וכדומה

דוד ראם:       פה יש כל מיני דוגמאות לטיפוח וקידום פעילות מדעית

דוד ראם:  אנחנו עובדים עם שני גופים

דוד ראם:  אחד, זה Sern מג'נבה, גוף שעושים פה ניסויים פיזיקליים מאוד מאוד מתקדמים

דוד ראם:  קראתם על החלקיק האלוהי ואני לא צריך לומר יותר מזה

דוד ראם:       יש גוף הרבה יותר צנוע והרבה יותר משמעותי שמתעסק בצדדים אחרים של הפיזיקה ונמצא בירדן

דוד ראם:  הוא נקרא "SESAMI"

דוד ראם:  יש לי סקרנות לדעת כמה אנשים בחדר הזה, למעט אנשים שהגיעו מהאקדמיה יודעים בכלל על קיום המקום הזה

דוד ראם:  הוא נמצא מעבר לגבול בירדן

דוד ראם:  משתתפים בו חוקרים מהרשות הפלסטינית, ירדן, תורכיה, איראן, מצרים ופקיסטן

דוד ראם:       במאמר מוסגר אני רוצה לומר שבשני הגופים האלה מדינת ישראל משלמת מיסי חבר

דוד ראם:  הרבה פעמים הכסף מגיע חזרה על-ידי קניות מהתעשייה הישראלית

דוד ראם:  במקרה של "SESAMI" יש מיסי חבר יחסית נמוכים מאוד שנחלקים בין כמה גופים ממשלתיים

דוד ראם:  מכל מיני סיבות שבטוח לא ארצה להיכנס לזה כאן, בשנה האחרונה המס הזה לא שולם ויש איום להוציא אותנו משם

דוד ראם:  האיום לא משם, הוא מפה, מכדור הארץ שלנו, שאולי לא צריכים בכלל להיות חברים שם

דוד ראם:       אני רוצה לומר לפרוטוקול שאפשר להתווכח אם אפשר לעשות שם יותר או פחות מדע ישראלי ממה שעושים, אבל עושים שם מדע מצוין

דוד ראם:  מה שהרבה יותר חשוב, זה החשיבות הלאומית האסטרטגית והנראות של מדינת ישראל בתור גוף שעזר לייסד את המרכז המדעי הזה בירדן ושמשתתפים בו מדענים ועובדים יחד מכל מדינות האזור

דוד ראם:  גם ב-SERN מרימים גבה איך זה שישראל לא מוכנה לשלם, או עדיין לא התארגנה לשלם את מיסי החבר כבר יותר משנה

דוד ראם:  זה לא בסדר, זה צריך לקרות

דוד ראם:  אנחנו גם עובדים מול חלק מהגופים שהזכרתי בניסיון לגרום לזה לקרות

דוד ראם:       פה אני אפתח סוגריים

דוד ראם:  אני כל הזמן מדגיש את הייעוץ ואת חוסר התלות שלנו ולכן את העוצמה שלנו בתור גוף, אבל מצד שני, אין לנו שיניים

דוד ראם:  אנחנו לא יכולים לגרום לשום דבר לקרות

דוד ראם:  אין לנו תקציבים ולכן אנחנו לא יכולים להגיד שאנחנו נשלם ואחר-כך מישהו יחזיר לנו

דוד ראם:  אנחנו לא יכולים להכריח את משרד המדע  או משרד האוצר לשחרר את הכספים

דוד ראם:  אנחנו רק יכולים לייעץ ולפעמים לייעץ בצורה יותר נחושה

דוד ראם:  בכל אופן, הדבר הזה לא קרה עדיין

דוד ראם:       עוד משהו שונה לחלוטין

דוד ראם:  יש לנו 3 הרצאות שנתיות

דוד ראם:  הרצאה שנתית שמתארגנת על-ידי החטיבה למדעי הטבע, זאת הרצאת איינשטיין השנתית

דוד ראם:  הרצאה מקבילה דומה שמאורגנת על-ידי החטיבה למדעי הרוח והחברה על-שם מרטין בובר

דוד ראם:  שווה לקרוא עליו, באמת אדם גדול

דוד ראם:  זה קורה כל שנה

דוד ראם:       בשנה שעברה, נילי כהן, הנשיאה הקודמת, יזמה הרצאה שלישית שהיא תהיה בין שתי החטיבות, הרצאת דרווין השנתית

דוד ראם:  את ההרצאה הזאת נותן בעוד זמן ממש קצר, ריצ'ארד דורקינס

דוד ראם:  מי שמתעניין במדע פופולארי יודע מי זה

דוד ראם:  כולכם מוזמנים לראות פרטים על ההרצאות האלה ופעילויות אחרות שלנו באתר של האקדמיה ויכולים לבוא ולהשתתף

דוד ראם:       גם על קשרים בינלאומיים הייתי יכול לדבר ארוכות

דוד ראם:  בחרנו לשים פה מפה ולהראות שיש לנו הסכמי שיתוף פעולה עם למעלה מ-40 אקדמיות למדעים ברחבי העולם

דוד ראם:  כמובן שחלק מהאקדמיות האלה הן יותר מפורסמות, יותר חשובות, כמו האקדמיה הלאומית למדעים של ארצות הברית, כמו החברה המלכותית הבריטית, אקדמיית ברנדרבורג בברלין, האקדמיה הסינית, האקדמיה בצרפת וכדומה

דוד ראם:  חלק מההסכמים שיש לנו הם מאוד פעילים

דוד ראם:  כל שנה שנתיים מתקיים כנס, יש חילופי מדענים וביקורים הדדיים

דוד ראם:  בחלק מהאקדמיות הפעילות היא פחות אינטנסיבית

דוד ראם:       הכותרת של ההשתתפות שלנו היא בעיקר על השנה האחרונה אז בשנה האחרונה חידשנו הסכמים עם האקדמיה האוסטרית, האקדמיה הצ'כית והאקדמיה הגרמנית לאופולדינה

דוד ראם:  התקיימו כינוסים עם האקדמיה של ארצות הברית, עם האקדמיה של אנגליה, האקדמיה של גרמניה וצ'כיה

דוד ראם:  בשנה האחרונה הוזמנתי לבקר בחלק מהאקדמיות האלה

דוד ראם:  הביקורים האלה ממש מרתקים והקשרים האישיים שנרקמים בין הנשיאים ובין הצוותים תורמים רבות לפעילות המשותפת

דוד ראם:       לאחרונה חתמנו הסכם לשיתוף פעולה מדעי עם האקדמיה של ברזיל ואנחנו בעיצומן של הכנות לכינוס משותף

דוד ראם:  בנוסף לכך, האקדמיה אירחה כמה ראשי אקדמיות ביניהן נשיא האקדמיה של אוזבקיסטאן, שאיתם יש לנו הסכם ונשיא האקדמיה השוויצרית

דוד ראם:  בעוד שבועות ספורים אני אהיה בברן ואני אחתום איתם גם על הסכם בפעם הראשונה

דוד ראם:  הקשרים האלה מאפשרים גם לחוקרים מהמעלה הראשונה לבקר במקומות האלה והכינוסים המשותפים הם בדרך כלל כינוסים ברמה מאוד מאוד גבוהה

דוד ראם:       אני אוהב לצחוק כשאנחנו יושבים בלשכה ויש לנו איזה דיון על העניינים האלה

דוד ראם:  לפעמים זה כל-כך מבלבל אותי, על מי אנחנו מדברים, על ברזיל או על צ'כיה? אני מרגיש כמו צ'רלי צ'פלין בדיקטטור הגדול שהוא מסובב את הגלובוס

דוד ראם:  זה לא בדיוק כך, זה קצת בהומור

איימן עודה: דוד לא יכול לוותר על ההומור ואנחנו אוהבים את זה

דוד ראם: עוד משהו על הפעילות הבינלאומית

דוד ראם:  די מייד אחרי הפלישה של רוסיה לאוקראינה, ואני מחשיב את זה כחלק מהפעילות הבינלאומית, יזמנו שתי תכניות  תמיכה במלגות

דוד ראם:  בסוגריים, אין לנו הרבה כסף, אנחנו לא יכולים לתת 100 מלגות למשך 5 שנים ולכן אנחנו נותנים מספר יותר מצומצם לזמן יותר קצוב

דוד ראם:  אני חושב שעשינו את זה בצורה יותר חכמה

דוד ראם:  פרופסור פינקלברג, סגנית הנשיא, עמדה בראשה הוועדה שבחרה את הזוכים

דוד ראם:  היו 25 מלגות, שחציין למדענים אוקראינים שבאים ארצה כדי לברוח משם כדי לעשות שם מחקר אבל זאת בתנאי שאוניברסיטה מסוימת מוכנה לקחת חסות על המדען הזה

דוד ראם:  המחצית השנייה היתה למדענים רוסיים שמסיבות דומות בורחים ממה שהמשטר שלהם עושה שם

דוד ראם:       שתי התוכניות זכו להיענות רבה, במיוחד חברינו באקדמיות זרות, שהם הרבה יותר גדולות ועשירות, היתה הערכה מאוד גדולה לזה שעשינו דבר מהסוג הזה

דוד ראם:  יש הרבה דברים שהיינו רוצים לעשות ואנחנו לא כל-כך יכולים

דוד ראם:       לגבי טיפוח הצעירים

דוד ראם:  יש הרבה מאוד פעילות שקשורה לאנשים צעירים

דוד ראם:  החשובה שבהן וזאת שהכי שכדאי שתדעו עליה זאת האקדמיה הצעירה הישראלית

דוד ראם:  היא גוף שהוקם לפני 10 שנים תחת כנפי האקדמיה "הזקנה", או האקדמיה הבוגרות או הלאומית

דוד ראם:  בכל רגע נתון יש 30 חברים וחברות באקדמיה הצעירה

דוד ראם:  לא רק שהם יותר צעירים, החברות באקדמיה הצעירה היא ל-4 שנים ואחרי זה אתה נהיה בוגר האקדמיה הצעירה

דוד ראם:  הדבר השני ששונה, גם שם מנסים לבחור את המדענים הכי טובים במגוון השטחים, אבל שם גם יש דרישה שהמועמד או המועמדת יראו אפילו באופן פרו אקטיבי ובכתב, מה הם רוצים לעשות שקשור לעבודה ציבורית במדע

דוד ראם:  לעומת זאת, באקדמיה שלנו, אם יש מישהו אחד שיש לו רעיונות יותר טובים איך להנגיש מדע, זה בדרך-כלל לא ישפיע על בחירה של אדם הזה לאקדמיה

דוד ראם:  אצלנו זאת מצוינות מדעית אמיתית לחלוטין ושם זה פחות

דוד ראם:       יש המון סוגים של מלגות ופוסט דוקטורנטים

דוד ראם:  למשל, מלגות "אדמס" שמנוהלות על-ידי האקדמיה

דוד ראם:  אלה זוכי פרס "בלווטניק"

דוד ראם:  אלה פרסים שמנוהלים על-ידי האקדמיה שלנו בשיתוף עם האקדמיה של ניו-יורק בתרומתו ותחת חסותו של לן בלווטניק

דוד ראם:  אלה פרסים מאוד יוקרתיים

דוד ראם:  בארץ מקבלים אותם כל שנה שלושה מדענים, במדעי החיים, במדעים הפיזיקליים ובכימיה

דוד ראם:       יש לנו גם משהו שנקרא מרכז הקשר

דוד ראם:  כל שנה אנחנו עושים מעין יריד ומביאים לבית האקדמיה מעסיקים פוטנציאליים של מדענים שרוצים לחזור ארצה, גם מהעולם האקדמי, גם מעולם ההייטק וגם מהגופים הציבוריים

דוד ראם:  משתדלים להביא כמה שיותר אנשים שיכולים להתחבר באופן פוטנציאלי עם מעסיקים כאלה

דוד ראם:  עושים יריד במשך יום שלם

דוד ראם:  גם שם יש הצלחות

דוד ראם:  זה משרד השידוכים של האקדמיה הלאומית הישראלית למדעים, אם תרצו

דוד ראם:       בכל אחת משתי החטיבות מתקיים פורום צעירים

דוד ראם:  בפורום הזה מתכנס מספר לא גדול של צעירים בנושא מסוים למשך שנה

דוד ראם:  עושים פגישות אינטנסיביות

דוד ראם:  אם יש עניין לסיורים ומעבדות, עושים גם את זה וגם יש הרצאות

דוד ראם:  בשנה שעברה הפורום היה בנושאים שקשורים לספרות יהודית ובשפות שונות

דוד ראם:  שבועיים או שלושה לפני מותו, הסופר א

דוד ראם: ב

דוד ראם:  יהושוע התארח בפורום הצעירים הזה

דוד ראם:  השנה זה במדעי הטבע וכל שנה בנושא אחר

דוד ראם:       אני רוצה להגיד משהו על נראות והנגשת מדע

דוד ראם:  יש פה מקבץ של תמונות שנלקחו מכל מיני אירועים של האקדמיה

דוד ראם:  כדוגמה, יש לנו סדרה שאפשר לקרוא לה סדרת הדגל של ההרצאות של האקדמיה הלאומית הישראלית למדעים

דוד ראם:  היא נקראת "בשערי האקדמיה"

דוד ראם:  היא קיימת השנה כבר שנה שמינית

דוד ראם:  בכל שנה יש לנו כ-6 מפגשים מפוזרים לאורך השנה

דוד ראם:  כל מפגש הוא בנושא מסוים אבל תחת כותרת אחת לכל השנה

דוד ראם:  היתה שנה שדיברנו על תגליות, היתה שנה שדיברנו על הגירות

דוד ראם:  השנה אנחנו מדברים על משברים

דוד ראם:  הנושאים שונים ומשונים

דוד ראם:  יכול להיות משברים אצל אמנים, יכול להיות משברים במדע וטכנולוגיה, משברים לאומיים

דוד ראם:  בכל מפגש כזה יש בדרך-כלל שני מרצים או מרצות שמנהלים את הדיון

דוד ראם:  הדברים האלה פתוחים לקהל הרחב

דוד ראם:  הם מתפרסמים באתר האקדמיה וגם בעיתונות, ב"הארץ" של סוף השבוע וגם ב"ידיעות אחרונות"

דוד ראם:       לכל אחד מהמפגשים האלה אנחנו משתדלים להזמין לפחות כיתה אחת של בני נוער שיושבים מסודרים באולם באחד המקומות

דוד ראם:  ההנחיה שיוצאת מהלשכה שלנו למרצים ולמנחים היא לתת עדיפות בשאילת השאלות לדור הצעיר

דוד ראם:  תתפלאו שהצעירים שואלים את השאלות הכי טובות ויש גם שאלות שבאות מהקהל הכללי

דוד ראם:  זאת רק דוגמה לאחת הסדרות

דוד ראם:       אנחנו גם יוצאים השנה לפחות פעם אחת עם הסדרה הזאת לפריפריה

דוד ראם:  עשינו כמה ניסיונות עם מפגשים דומים

דוד ראם:  במסגרת הסדרה הזאת היינו בתל-חי ובמכללת ספיר בדרום

דוד ראם:  בשנה הבאה גם מתוכנן אחד מהם בפריפריה

דוד ראם:       לסיום הקטע הזה אני רוצה לומר שלפני שנה יזמנו סדרה חדשה והבאנו את זה לפתחו של נשיא המדינה, יצחק הרצוג, שהתלהב מזה ולא היה צורך לומר יותר משני משפטים

דוד ראם:  היום יש לנו סדרה שנקראת "מדע ודעת" ומתקיימת במשותף בין בית הנשיא והאקדמיה למדעים

דוד ראם:  יהיו ככל הנראה שלושה מפגשים בשנה

דוד ראם:  מפגש אחד כבר התקיים ב-31

דוד ראם: 10, בדיוק ערב הבחירות

דוד ראם:  המפגש השני יהיה מחרתיים

דוד ראם:  שני המפגשים היו בבית הנשיא

דוד ראם:  אני מנסה להתעקש, למרות הלו"ז של הנשיא והעניינים הלוגיסטיים שקשורים לניידות שלו, שאחד מהמפגשים כל שנה יהיה בפריפריה

דוד ראם:  אנחנו מאוד מקווים שהמפגש השלישי באביב יהיה בפריפריה

דוד ראם:  שוב, אני ממליץ מאוד להיכנס לאתר שלנו ולראות את התוכנית

דוד ראם:  כל מפגש כזה הוא כשעה

דוד ראם:  חוץ מכמה אנשים שקשורים להרצאות ולאקדמיה, רובו ככולו תלמידי תיכון מכל רחבי הארץ

דוד ראם:  מוחרתיים ישתתפו כיתות מכל רחבי הארץ, כולל בתי ספר מהחברה הערבית

דוד ראם:  ההרצאה היא בת 20 דקות

איימן עודה: איפה המפגש?     

דוד ראם: פעם שעברה והפעם בבית הנשיא

דוד ראם:  בפעם השלישית אני מקווה שיימצא מקום

איימן עודה: אולי נדע את השעה ואולי נגיע

איימן עודה: זה שעה

איימן עודה:  משודר חי ביוטיוב ובאקדמיה

איימן עודה:  ההרצאה המדעית עצמה היא קצרה, כ-20 דקות

איימן עודה:  יש שני אנשים, בדרך-כלל לא מדענים ממש, יכול להיות עיתונאי או מישהו מומחה בנושא שמגיבים על ההרצאה המדעית

איימן עודה:  אחר-כך יש שאלות מהקהל ומהתלמידים

איימן עודה:       במפגש הראשון נשיא המדינה היה מאוד מעורה ופעיל

איימן עודה:  היו לו הערות ביניים מעניינות ושאלות מעניינות

איימן עודה:  אנחנו מאוד שמחים מהתוכנית הזאת

איימן עודה:  אני חושב שייקח עוד שניים שלושה מפגשים עד שנדע לעשות את זה באופן הכי טוב

איימן עודה:  המפגש הקודם היה על הסיכונים והסיכויים שבמחקר על הגנום והמפגש מוחרתיים הוא על הקשר בין מוח לגוף, בין נפש לרפואה

איימן עודה:  איך משפיעים הדברים שקורים לנו כאן על הדברים שקורים לנו בכל מקום אחר

איימן עודה:       זה בעצם סוף המצגת שלי ואני גם אשמח לענות על שאלות

איימן עודה:  אני רוצה להגיד עוד כמה דברים שלא מופיעים במצגת

איימן עודה:       חלק מהדברים פשוט מחדדים את מה שאמרתי במשך הדיווח

איימן עודה:  ליבת העשייה באקדמיה הלאומית הישראלית למדעים שזורה בקידום מעמדם של המחקר, החינוך, ההשכלה, החשיבה המדעית ביקורתית והחתירה הנחרצת לאמת בכל תחומי המדע והדעת

איימן עודה:       כפי שעולה מהדיווח וממה שראיתם עד עכשיו, מדובר גם במדעי הטבע, גם במדעים המדויקים, מדעי הרוח ומדעי החברה

איימן עודה:       אני אומר לחברי הוועדה ולכל מי שנמצא פה שעתידנו כמדינה מודרנית בעלת ערכים נאותים ועמוד שדרה מוסרי נשען במידה רבה על המחקר הרלוונטי בכל המדעים כולם ועל הנגשתם לציבור הרחב

איימן עודה:  אנחנו נמשיך לטעון כי חברה מתוקנת אינה יכולה לשרוד ללא ידע בסיסי בנכסי מדע, תרבות ורוח, ללא הנחלתם לדור הבא באמצעות חינוך נאות, שוויוני וממוקד

איימן עודה:  הדברים מקבלים משנה חשיבות בימים אלה שבהם תרבות הפייק ניוז, אמונות השווא, נמצאות בחברה בצורה מאוד רחבה

איימן עודה:  במיוחד אלה שנוגעים למדע וכן בורות ולהג בענייני תרבות ורוח

איימן עודה:  הדבר נכון, לצערי, גם אצל חלקים מהדמויות הפועלות כאן בבית הזה, לא בוועדה הזאת כמובן ולא אנשים שיושבים כאן, אבל זה כולל גם כאלה שמשחקים תפקידים חשובים בהחלטות על מימון ותמיכה בנושאים שאנחנו מדברים עליהם היום, דהיינו, מדע, תרבות ורוח

איימן עודה:       כדי לסבר את אוזניכם בדוגמה אחת בלבד, אני מרגיש חובה להצהיר כאן נחרצות שתורת האבולוציה איננה פארסה והמסקנות הנובעות ממנה לגבי ההומו ספיאנס אינן הזויות

איימן עודה:  זאת בניגוד לדברים שנאמרו לא כל-כך מזמן, גם הם באופן נחרץ, מילה במילה, על-ידי אחד מהדמויות המרכזיות והמשקיעות ביותר בקואליציה החדשה ששמו שמור במערכת

איימן עודה:  אתם יכולים ללכת ולחפש אם אתם רוצים

איימן עודה:       בתוקף תפקידי ובתוקף מה שאני עושה - - -      

עאידה תומא סלימאן: למה העינוי הזה? גם לשמוע את האמירה וגם לחפש את האומר?     

דוד ראם: אני עומד בראש גוף ממלכתי

מטי צרפתי הרכבי: עאידה, הנדסת תודעה מספר  - - -      

עאידה תומא סלימאן: מספר 64

דוד ראם: התשובה לשאלה שלך, חברת הכנסת, היא שאין יום שאני לא נמצא בדילמה

דוד ראם:  אני לא יודע אם את יודעת על העבודה שלי עם איימן ועם אבו ראס

דוד ראם:  אני נמצא בדילמה כי יש דברים שאני מאמין בהם ולא מדבר עליהם

דוד ראם:  לא בגלל שאסור לי אלא בגלל שהחלטתי

דוד ראם:  אבל במצב הנוכחי משהו צריך להיאמר, במיוחד בדברים שנוגעים לנושאים שלנו

דוד ראם:       נראה לי שעומדים בפני גופי החינוך והמדע הישראלים ובפרט בפני האקדמיה הלאומית הישראלית למדעים, שאמורה לייעץ על כל אלה למקבלים ההחלטות, אתגרים לא פשוטים

דוד ראם:  את האתגרים חייבים להתסיס בגלוי ללא מורא ובלי לעגל פינות, למרות ששדה הפעילות שלנו עדיין אינו נמצא בעין הסערה

דוד ראם:  אני מקווה שהוא לא יהיה אף פעם בעין הסערה, אבל יש סיכוי שגם בנו הדברים יגעו והאתגרים יהיו יותר רציניים

דוד ראם:       מצידי, באופן אישי ובשם האקדמיה למדעים, אני מבטיח שנמשיך ונילחם על-כך שבמדע ובמחקר בארץ יהיה שוויון הזדמנויות לכל ללא הבדל דת, גזע או שיוך פוליטי או מגדרי

דוד ראם:  לכל הלומדים, המלמדים, החוקרים, המרצים והוגי הדעות תהיה חרות מחשבה מלאה שתאפשר חתירה מתמדת אחרי האמת המדעית, זאת המבוססת על ספקנות בריאה, עובדות, תצפיות, ניסויים ותהליכי הסקת מסקנות באמצעים לוגיים בני קיימה

דוד ראם:       במאמר מוסגר, אני שומע מהרבה אנשים שאומרים שמדענים הם שחצנים, הם יודעים הכול, הם נחרצים

דוד ראם:  במובן מסוים, מדענים הם האנשים הכי צנועים בעולם

דוד ראם:  במדעי הטבע, כל מדען רציני יגיד לך שזה מה שיצא מהניסוי, זאת המסקנה הלוגית ממנה, יכול להיות שיש משהו שאני לא יודע

איימן עודה: בערבית אומרים, רק אלוהים יודע

דוד ראם: כן

דוד ראם:       כפי שאתם יודעים, איינשטיין כיסח את ניוטון ותורת הקוונטים כיסחה את איינשטיין

דוד ראם:  זה לא כיסוח שהוא לא ידע והוא לא ידע

דוד ראם:  היו פשוט אורכים מסוימים, גדלים מסוימים, שהתורות של ניוטון ואחר-כך התורות של איינשטיין לא התאימו

דוד ראם:  אנחנו שמחים מהדבר הזה, ככה המדע מתקדם

דוד ראם:  אני עושה ניסוי ואני אומר שזה מסתדר עם כל מה שאני יודע ולכן המסקנה שלי היא כנראה כך וכך

דוד ראם:  מחר אתה או את תבואו, ניסוי חדש, עובדה חדשה

דוד ראם:  אנחנו נשנה את התאוריה וזאת השמחה שלנו

דוד ראם:       אישית, אני מתחייב לעשות כמיטב יכולתי כדי להוביל את הדברים האלה באופן רציני ואחראי כיאה למי שמשרת בגוף ממלכתי אשר טובת המדינה ועוצמתה המדעית, התרבותית והערכית בראש מעייניו

איימן עודה: תודה רבה פרופסור הראל

איימן עודה:       אני רוצה לברך את השתתפותה של חברת הכנסת עאידה תומא סלימאן

איימן עודה:  אני אתן לשני חברי הכנסת שביקשו לדבר כבר עכשיו

איימן עודה:       לפני כן, אני רוצה להגיד לכם

איימן עודה:  חברים, כולכם, אנחנו זקוקים לכל אחד ואחת מכם

איימן עודה:  מבחינתי, שכל אחד ואחת יהיו המנהיגים האמיתיים של הוועדה הזאת

איימן עודה:  יש כל-כך הרבה נושאים ואי-אפשר להגיע לכולם

איימן עודה:  מן הסתם אי-אפשר לקדם את כולם

איימן עודה:  לכן אני ממש זקוק לכל אחד ואחת מכם שיעזרו לנו בשביל שהוועדה הזאת תהיה ועדה שבאמת תצליח להוסיף למדע וגם תקדם דברים שהם חשובים לכולנו

איימן עודה:       אני גם רוצה להגיד לכל חברי הכנסת שנמצאים פה, שלמרות שהשלושה שנמצאים הם מהאופוזיציה, אבל זה מקום של כל חברי הכנסת, גם מהאופוזיציה וגם מהקואליציה

איימן עודה:  אני מבין שגם המדע שזור בפוליטיקה, אין ספק, אבל כמה שיותר נשאיר את הוויכוחים הקשים ביותר למליאה

איימן עודה:  פה יהיו גם ויכוחים פוליטיים, אבל לנסות כמה שיותר כדי להירתם כדי לקדם ביחד דברים שהם חשובים לחברה כולה

איימן עודה:       חברי, חבר הכנסת יאסר חודג'יראת, בבקשה

מטי צרפתי הרכבי: דוקטור יאסר חודג'יראת

יאסר חוג'יראת: תודה, תמי

יאסר חוג'יראת:       בתחילת דבריי אני רוצה לברך את חבר הכנסת איימן עודה על התפקיד, בהצלחה

איימן עודה: שוקרן

יאסר חוג'יראת: כולנו כאן נמצאים בשביל לקדם ולעזור ולעבוד יחד כדי לשרת את החברה כולה

יאסר חוג'יראת:       בתחילת דבריי אני רוצה להתחיל מהנקודה שסיים פרופסור דוד ואמר שבעצם הקהילה המדעית והמקצועית תשתדל שלא להפלות אנשים על-פי הדעה או המוצא

יאסר חוג'יראת:  כאן אני רוצה לברך את דוקטור אחמד מחאג'נה, רופא שעושה התמחות בהדסה ולצערנו העלילו נגדו עלילה והוא הושעה מתפקידו בלי אפילו לבדוק במה הוא היה אשם

יאסר חוג'יראת:  הוא רופא מתמחה כמה שנים בבית חולים הדסה

יאסר חוג'יראת:  במקום שהגוף המקצועי וההנהלה תעמוד לצידו הם השעו אותו

יאסר חוג'יראת:  סוף סוף היום התבשרנו שהוא חוזר לעבוד ולהמשיך את ההתמחות שלו

יאסר חוג'יראת:  בערבית אומרים שמי שאומר את האמת הוא תמיד השולט

יאסר חוג'יראת:       הסתכלתי על הדוח ודפדפתי כדי לבוא מוכן לישיבה

יאסר חוג'יראת:  מטבע הדברים, כשאני מסתכל על כל גוף בארץ, אני ישר מסתכל על הייצוג הערבי בתוך אותו גוף

יאסר חוג'יראת:  אז אני מסתכל על ההרכב של המועצה האקדמית שמורכבת מ-6 אנשים מכובדים ואין שם ייצוג לאף אחד מהחברה הערבית

יאסר חוג'יראת:       אני עובר עוד צעד ומסתכל על המנהל של האקדמיה

יאסר חוג'יראת:  יש שם 26 עובדים במחלקות שונות וגם שם אין ייצוג לחברה הערבית

יאסר חוג'יראת:  אני מתקדם עוד קצת ומסתכל על חברי האקדמיה

יאסר חוג'יראת:  האמת, לא ספרתי כי יש הרבה אנשים מכובדים

יאסר חוג'יראת:  לשמחתי, מצאתי אדם אחד שהיה חבר

מרגלית פינקלברג: שניים

יאסר חוג'יראת: כנראה פספסתי אחד

יאסר חוג'יראת:  אני מקווה שגם בתוך האקדמיה למדעי וגם במדעי הרוח, שיהיה גם ייצוג הולם לחברה הישראלית

יאסר חוג'יראת:  אנחנו לא מדברים על 20%, אבל לפחות שיהיו 10% או 15% ייצוג בכל שרשרת הניהול באקדמיה

יאסר חוג'יראת:  זה גם טוב כי אם אתם אנשי מקצוע ואנשים שדוגלים בשוויון, אז זאת גם ההזדמנות שלכם לעשות את זה

יאסר חוג'יראת:       לגבי הנגשת האקדמיה, זה נושא חשוב מאוד

יאסר חוג'יראת:  אני אשמח שהנגשת האקדמיה תהיה ותגיע גם ליישובים ערבים בצפון ובדרום

יאסר חוג'יראת:  זה חשוב לנו כי בסך-הכול אנחנו גם רוצים לקדם ולהעלות את אחוז האנשים

יאסר חוג'יראת:  יש הרבה אנשים טובים

יאסר חוג'יראת:  ברוך השם, החוקרים הערבים רק בעלייה

יאסר חוג'יראת:  נכון, אנחנו עדיין לא נמצאים בייצוג הולם באקדמיה

יאסר חוג'יראת:  אני מקווה שזה ישתנה ואנחנו נצליח לראות בכל האקדמיות ובכל האוניברסיטאות והמכללות ייצוג הולם לפי האחוז שלנו באוכלוסייה, בכל החוגים ולא בחוג ספציפי כזה או אחר

יאסר חוג'יראת:       אני זוכר שהיה פרופסור באוניברסיטה העברית בחוג שעשיתי בגנטיקה שאמר לי שאין סיכוי שתיכנס לתוך האקדמיה, אני ממליץ לך לא לחשוב על זה

יאסר חוג'יראת:  תלך לארצות הברית, תשתקע ושם תצליח

יאסר חוג'יראת:  אני מקווה שהאמירה הזאת כבר לא נכונה ואני מקווה שהדברים ישתנו

יאסר חוג'יראת:       אחד הנושאים שהאקדמיה התמודדה איתו זה משבר האקלים

יאסר חוג'יראת:  קחו את זה לאן שאתם רוצים אבל אני הייתי רוצה שהאקדמיה תחשוב איך אפשר להתמודד עם משבר האקלים החברתי בתוך המדינה שלנו

יאסר חוג'יראת:  תודה

איימן עודה: תודה רבה חבר הכנסת חוג'יראת

איימן עודה:  אמרת דברים חשובים ביותר

איימן עודה:  זה המקום מבחינתנו לקדם, גם דרך הצעות חוק וגם דרך כל מיני קידומים

איימן עודה:  אני אשמח שאתה תוביל את זה ואנחנו נהיה לעזרתך

איימן עודה:       ברוכים הבאים חבר הכנסת רון כץ ויוסף עטאוונה שהגיעו לישיבה זו

איימן עודה:       חברת הכנסת דוקטור מטי צרפתי

יאסר חוג'יראת: שנינו גנטיקאים, אני גנטיקאי של האדם ומטי של הצמח

מטי צרפתי הרכבי:     ברשותך, אני ארחיב בתחום הצמח

איימן עודה: מטי, ברשותך

איימן עודה:  לפי המקובל בוועדות, פעם חבר כנסת ופעם אדם מקצועי

מטי צרפתי הרכבי: תודה רבה אדוני יושב-הראש

מטי צרפתי הרכבי:  אני חייבת לומר שנכנסתי לחדר הזה ונרגעתי

מטי צרפתי הרכבי:  אנחנו בוועדות מאוד קשוחות, ועדת חוקה, ועדת כספים וכדומה

דוד ראם: חשבתי לצעוק קצת

מטי צרפתי הרכבי: דווקא בוועדה הזאת שאני מרגישה כבוד להיות חברה בה, אנחנו יכולים להוות דוגמה לדו-קיום, לכבוד הדדי, תרבות השיח

מטי צרפתי הרכבי:  לאו דווקא בגלל שזה מדע אלא יש לנו הזדמנות שכדאי לנו לנצל ולהראות שאפשר גם אחרת

מטי צרפתי הרכבי:  זאת ועדה מאוד מאוד חשובה

מטי צרפתי הרכבי:  תודה רבה על הדברים המאלפים

מטי צרפתי הרכבי:       מתוך הדגשים או המחקרים שהצגתם לממשלה, אני חושבת שאנחנו צריכים לנסות להתמקד בנושאים שיכולים לקדם גם את הכלכלה במדינת ישראל

מטי צרפתי הרכבי:  מהמקום שאני מגיעה ממנו, תחום החדשנות בחקלאות המו"פים, רגע לראות אם אנחנו יכולים לקדם חקיקות

מטי צרפתי הרכבי:  אולי לחשוב על כל מה שקשור לאגרוטק ולפודטק

מטי צרפתי הרכבי:  דיברתם על אבטחת המזון אז זה מאוד מתחבר ויש לנו את כל הפוטנציאל להיות מעצמה פורצת דרך ברמה הבינלאומית

מטי צרפתי הרכבי:  יכול להיות שאם אנחנו מכאן נצא בקריאה, ואולי אפילו בתיקוני חקיקה רלוונטיים, נוכל לעשות את זה

מטי צרפתי הרכבי:       דיברת על משבר האקלים, אז יש את כל התחום של חקלאות תומכת סביבה ואגרואקולוגיה

מטי צרפתי הרכבי:  זה גם נושא שאנחנו יכולים לחשוב איך ביחד אנחנו יכולים להשקיע ולתת דעתנו בתחום

מטי צרפתי הרכבי:       אני מגיעה מעולם הזרעים

מטי צרפתי הרכבי:  הייתי אשת חטיבת הזרעים באיגוד לשכות המסחר

מטי צרפתי הרכבי:  גם כאן אנחנו מעצמה פורצת דרך בכל מה שקשור לזרעי מכלוא ולייצוא

מטי צרפתי הרכבי:  אם אנחנו יכולים דרך חקיקה לסייע בעדם כי יש כמה לקונות סביב חוק החקלאות  וייצור זרעים למלוא בארץ

מטי צרפתי הרכבי:  זאת גם סוגיה שאנחנו יכולים להעמיק בה ולראות איך אנחנו יכולים לעזור גם בתחום הזה

מטי צרפתי הרכבי:       אני מקווה שבתחום החקלאות והחדשנות בחקלאות, אנחנו נמצא מצע או שיתוף פעולה מכל מפלגות הבית ונוכל לקדם את התחומים האלה

מטי צרפתי הרכבי:  אני מאוד שמחה להיות בוועדה הזאת וכל דבר שצריך, אדוני היושב-ראש, אני כאן

איימן עודה: תודה רבה

איימן עודה:  חברת הכנסת מטי, אני מבקש ממך להרגיש שאת מנהיגת הוועדה הזאת

איימן עודה:  תביאי הצעות חוק ותיקונים, כל מה שצריך כדי לקדם את הדברים הללו

איימן עודה:         פרופסור אפרת לוי להד, בבקשה

איימן עודה:  אחריה חברת הכנסת עאידה תומא סלימאן

אפרת לוי-להד: ראשית, ברכות לוועדת מדע החדשה

אפרת לוי-להד:  אני גנטיקאית ורופאה חוקרת

אפרת לוי-להד:  אני נמצאת פה בכובע של סגנית הנשיאה של האקדמיה לרפואה מדעית

אפרת לוי-להד:  הנשיאה היא פרופסור רבקה כרמי שלא יכלה להגיע היום

אפרת לוי-להד:       רציתי להאיר צורך ספציפי במחקר וזה הנושא של רופאים חוקרים

אפרת לוי-להד:  האקדמיה לרפואה מדעית קמה ב-2019 לצד אבל באופן עצמאי של ההסתדרות הרפואית

אפרת לוי-להד:  כבר היום יש לנו הכרה בינלאומית

אפרת לוי-להד:  אנחנו חברים בפדרציה האירופאית לאקדמיות לרפואה

אפרת לוי-להד:  רק אגיד שברוב מדינות העולם המערבי יש אקדמיות לרפואה

אפרת לוי-להד:  אנחנו חברים גם באיגוד הבינלאומי שנקרא INTER ACADEMIC PARTNERSHIPS

אפרת לוי-להד:  הפעילות הזאת כבר בעצם הובילה לזה שרופאים חוקרים מישראל שותפים לפעילות של ועדות שונות, בעיקר באיחוד האירופי

אפרת לוי-להד:       המטרה שלנו היא באמת לקדם את הנושא של רופאים חוקרים בישראל

אפרת לוי-להד:  זה תחום שהוא מוזנח

אפרת לוי-להד:  יש לו חשיבות מכמה כיוונים

אפרת לוי-להד:  אחד, מהצד המדעי

אפרת לוי-להד:  ההסתכלות של רופאים על מחקר מדעי היא קצת שונה

אפרת לוי-להד:  בדרך-כלל אנחנו מתחילים את השאלות המדעיות שלנו באמת ממיטת החולה

אפרת לוי-להד:  המטרה היא לקחת את זה למעבדה ובסוף להחזיר את זה לטיפול בחולים

אפרת לוי-להד:  זאת נקודת מבט שהיא ייחודית ויש הרבה דוגמאות על החשיבות שלה

אפרת לוי-להד:       מעבר לזה, הוכח בעצם בכל העולם במחקרים שונים שרופאים שהם גם חוקרים הם גם מורים יותר טובים לדור העתיד של הרופאים והם גם מעלים את הרמה של הטיפול הקליני

אפרת לוי-להד:  התחום הזה מאוד מוזנח בארץ

אפרת לוי-להד:  הוא חוצה הרבה משרדים ולכן אני חושבת שפה באמת ועדת המדע יכולה לסייע

אפרת לוי-להד:  מצד אחד, הבית הטבעי זה כמובן קשור גם למשרד המדע, אבל יש גם חשיבות רבה למשרד הבריאות בהקשר הזה

אפרת לוי-להד:  התקציב הכולל של מחקר לרופאים במשרד הבריאות השנתי, הוא יותר קטן מתקציב בודד של חוקר ב-National Institute of Health בארצות הברית

אפרת לוי-להד:       בעיה נוספת זה גם נושא התקינה

אפרת לוי-להד:  אנחנו חושבים שצריך לדחוף לזה שתהיה תקינה ספציפית לרופאים שהם גם חוקרים כי הציפייה היום שגם תהיה רופא במשרה מלאה וגם תעסוק במחקר היא ציפייה שהיא לא לגמרי מציאותית

אפרת לוי-להד:  אנחנו מקווים שהוועדה תסייע לנו בקידום הנושא החשוב הזה שהוא באמת חשוב לכל אזרחי המדינה

איימן עודה: תודה רבה, דברים חשובים מאוד

איימן עודה:  מן הסתם אנחנו שותפים אז אשמח לשבת ולבדוק איך מקדמים ביחד

איימן עודה:       חברת הכנסת עאידה תומא סילמאן

עאידה תומא סלימאן: תודה רבה כבוד היושב-ראש

עאידה תומא סלימאן:  אני שמחה להגיד לך, כבוד היושב-ראש

עאידה תומא סלימאן:  אני חייבת להגיד שבדרך-כלל לא הגעתי לוועדה הזאת

עאידה תומא סלימאן:  אני מגיעה היום גם לברך בישיבה הראשונה שלך

עאידה תומא סלימאן:  אני מאוד מקווה שההובלה שלך תתרום לנושאים חשובים

עאידה תומא סלימאן:       גם כן, אני חייבת להשתאות בפניך על האומץ לקבל ועדה כזאת

עאידה תומא סלימאן:  אני לא הייתי קופצת למים האלה

עאידה תומא סלימאן:  אני יודעת שבתחום הזה אני לא כל-כך מכירה ויודעת וקשה לי להבין

איימן עודה: את היית יושב-ראש הוועדה למעמד האישה

עאידה תומא סלימאן: כן, אבל אני באתי מהתחום

איימן עודה: היית ממש מובילה ומצליחה

איימן עודה:  אני רוצה להגיד שאת צודקת שאני לא ממש בקיא בפרטים

עאידה תומא סלימאן: אני בטוחה שתלמד אותם מהר מאוד

איימן עודה: יש לי חשש ולכן אני מבקש שכולם יצטרפו אלי ויהיו מנהיגי הוועדה הזאת

עאידה תומא סלימאן: בגלל זה באתי להגיד לך כל הכבוד על האומץ לקחת על עצמך

עאידה תומא סלימאן:  איך שאני מכירה אותך, ייקח לך שבוע שבועיים

עאידה תומא סלימאן:       אחרי ששמעתי את חברת הכנסת ד"ר מטי מדברת על כל מיני מונחים, אמרתי אוי ואבוי למה נכנסתי בכלל? הרגשתי שאני לא מבינה במה מדובר

עאידה תומא סלימאן:       אבל אני יודעת דבר אחד, שגם כשהייתי יו"ר הוועדה לקידום מעמד האישה, כמה פעמים עסקנו בנושא של מחקרים עם היבט מגדרי

עאידה תומא סלימאן:  מחקרים שקשורים לחיי נשים, לבריאות נשים ועד כמה התחום הזה של ראייה מגדרית לחקר ולמדע חסר

עאידה תומא סלימאן:       אני חושבת שאחד הנושאים שכדאי מאוד שתכניס לוועדה זה באמת להתחיל באמת לבדוק

עאידה תומא סלימאן:  לא רק לספור כמה נשים נמצאות בתחום המדע והטכנולוגיה והאם אנחנו מיוצגות במוסדות השונים, אלא גם מה התקצוב של מחקרים שעוסקים בנושאים של נשים, אם זה ברפואה או בדברים אחרים

עאידה תומא סלימאן:  לפעמים כשאנחנו הולכים לסוג של בדיקות אנחנו אומרים שאם את המכשיר היתה עושה אישה, הוא היה הרבה יותר נוח לבדיקה

עאידה תומא סלימאן:  תיראו את הנשים, הן כבר כולן מחייכות, הן יודעות על מה אני מדברת

עאידה תומא סלימאן:       אני מבקשת שהוועדה כן תתחיל לעסוק בזה, לבדוק עד כמה המדע והטכנולוגיה במדינת ישראל יש בהם את ההיבט המגדרי ועוזרים לנשים להתפתח

עאידה תומא סלימאן:       נאמר שאנחנו נמצאים בוועדות אחרות

עאידה תומא סלימאן:  אני לא יודעת עם האקשן שנמצא בוועדות אחרות והצעקות שקיימות שם, לא יגיעו לוועדה הזאת

עאידה תומא סלימאן:  לצערי הרב, אני חושבת דבר אחד

עאידה תומא סלימאן:  כאשר מנסים לדכא חופש דיכוי וחופש חשיבה, זה יגיע גם כן למחקר ולטכנולוגיה

עאידה תומא סלימאן:  המחקר בדרך-כלל בנוי על הרעיון של חופש החשיבה, הסקרנות והספק

עאידה תומא סלימאן:  אם אין לנו ספק ואם מקבלים את הכול כדבר מובן מאליו וכעובדה שאי-אפשר לערער עליה, לא היינו מתפתחים, לא היינו חוקרים, לא היינו מנסים ולא היינו מתקדמים

עאידה תומא סלימאן:  אז ברור שקדמה קשורה גם כן בספק ובסקרנות

עאידה תומא סלימאן:       היום, כאשר אנחנו חווים מציאות שיש בה רצון – אני לא אומרת ניסיון אלא רצון ודהירה לכיוון של דיכוי חופש הביטוי וחופש החשיבה - - -      

מטי צרפתי הרכבי: והדרת נשים

עאידה תומא סלימאן: והדרת הנשים ועוד ועוד דברים

עאידה תומא סלימאן:  אני חושבת שאתה, כבוד היושב-ראש, תצטרך גם כן לעבוד במשרה  נוספת של שומר סף כדי למנוע פגיעה בהתפתחות המדע והטכנולוגיה והמחקר במדינת ישראל ברוח הדברים שקורים מבחינה פוליטית

עאידה תומא סלימאן:  אני חושבת שזה חשוב מאוד

עאידה תומא סלימאן:  אולי זה אחד מהדברים שאתה מצליח מאוד לעשות ואני יודעת וסומך עליך, אבל אני חושבת שגם הוועדה הזאת תיגרר לדיונים האלה ולרצון להשתיק כל חשיבה שהיא שונה מהדיקטטורה המתהווה במדינת ישראל

איימן עודה: תודה לחברת הכנסת עאידה תומא סלימאן

עאידה תומא סלימאן: אני מתנצלת שאני צריכה לצאת לוועדת כספים

עאידה תומא סלימאן:  בהצלחה

איימן עודה: פרופסור הראל ביקש לומר דבר נוסף

דוד ראם: חבר הכנסת שדיבר לא היה כשדיברנו על הייצוג

דוד ראם:  אני כן רוצה להגיד וסליחה שאני אומר את זה בצורה חדה

דוד ראם:  חברי האקדמיה למדעים זה לא ייצוג

דוד ראם:  אין ייצוג של נשים, אין ייצוג של פיזיקאים, אין ייצוג של חברים מבני המיעוטים ואין ייצוג של שום דבר

דוד ראם:  בוחרים את המדענים הכי טובים

דוד ראם:  בהנהלה ובצוות הניהולי יש בהחלט מקום לשפר

איימן עודה: במידה ואין שוויון הזדמנויות ויש אדם שיש לו פוטנציאל להתקדם, אז אני חושב שיש מקום למצוא את הנוסחה איך לתת לבן אדם הזה שלא היה לו שוויון הזדמנויות ויש לו פוטנציאל, איך להתקדם ולהגיע למקומות הללו

איימן עודה: הפוטנציאל מתחיל בגן חובה, ממשיך בתיכון ובאוניברסיטה

איימן עודה:  האוניברסיטאות עושות מאמצים עצומים לפעול כנגד בעיות מגדריות ובעיות של מיעוטים

איימן עודה:  האקדמיה למדעים זה לא גוף שמייצג

איימן עודה:  הוא גוף שמייצג את המדע

איימן עודה:  החברות באקדמיה זה אחרי הפוטנציאל

איימן עודה:  כולם יש להם עשרות שנים של הישגים מדעיים, רק הטובים ביותר

איימן עודה:       כפי שאמרתי בקצרה קודם, האקדמיה הצעירה האיזונים שם יותר טובים בגלל שהם באים משלבים יותר מוקדמים שלהם ושם המצב יותר טוב ועם הזמן זה יקרה גם עצמנו

איימן עודה:       לגבי כלכלה וחקלאות, אני אומר משהו כללי לגמרי

איימן עודה:  בואו, אתם הוועדה או שתפנו מנכ"לים או שרים של משרדי ממשלה לדבר איתנו על הדברים

איימן עודה:  אנחנו שם בשביל לייעץ

איימן עודה:  נגה שנמצאת פה היא המדענית הראשית של משרד לאיכות הסביבה

איימן עודה:  אנחנו עובדים איתם עכשיו באופן כמעט קדחתני על תכנית חדשה

איימן עודה:  אבי דום, המדען הראשי של משרד המדע, דיברתי כבר על המל"ל

איימן עודה:  תבואו אלינו, נדבר אם יש נושאים

איימן עודה:       כנ"ל גם הנושא שהועלה כאן לגבי אקלים חברתי

איימן עודה:  שוב, אחד היתרונות שאנחנו גם במדעי החברה

איימן עודה:  תבואו ונדבר ואם יש נושא שאנחנו יכולים לתרום בו אנחנו נתרום

איימן עודה:  גם הוועדות שאנחנו מקימים קשורים לזה

איימן עודה:       לגבי העניין של רופא חוקר

איימן עודה:  אנחנו לא בעד אקדמיות לאומיות נוספות בארץ

איימן עודה:  יש הרבה ארצות שיש בהן אקדמיה למדעים ואקדמיה ל- Humanities ואצלנו זה ביחד

איימן עודה:  בתוך האקדמיה שלנו יש רופאים חוקרים

איימן עודה:  אנחנו פותחים עכשיו בפעילות לגבי באמת איך לעזור בעניין הזה של רופא חוקר

איימן עודה:  איך לעזור לבתי החולים לשחרר מספיק זמן לאנשים לעשות מחקר

איימן עודה:  כל פעילות של ההסתדרות הרפואית ברוכה בעינינו

איימן עודה:  הם גם יכולים לבוא ולדבר איתנו על זה

איימן עודה:  זה מה שיש לי לומר על זה

איימן עודה: תודה רבה

איימן עודה:  האם מישהו נוסף רוצה לדבר לפני שאנחנו סוגרים?     

יוסי הירש: אני מנהל אגף לשעבר במשרד מבקר המדינה

יוסי הירש:  עבדתי 41 שנה במשרד מבקר המדינה

יוסי הירש:  קודם כל, זאת היתה הרצאה מאלפת, תודה רבה

יוסי הירש:       אחד הדברים שפרופסור הראל אמר זה שאין לנו שיניים

יוסי הירש:  בעניין הזה, גם לגבי מבקר המדינה נוהגים להגיד שאין שיניים, כך שאני מרגיש באותו צד

יוסי הירש:       אני רוצה להגיד שיש את העניין שפרופסור הראל הציג ויש ייעוץ לממשלה

יוסי הירש:  האקדמיה כמובן לא יכולה להכתיב לממשלה מה לעשות עם הדברים שהיא מייעצת לה

יוסי הירש:  מצד שני, צריך לקיים מעקב

יוסי הירש:  צריך אולי לדפוק על השולחן בסגנון של קטו הזקן

יוסי הירש:  כלומר, פה יש אולי משהו שהאקדמיה יכולה לתרום אולי יותר

דוד ראם: אנחנו עושים, אנחנו גם דופקים על השולחן וגם עושים מעקב מסודר

יוסף תמיר: מצוין

יוסף תמיר:       אגב, אני בדקתי

יוסף תמיר:  בדרך-כלל מבקר המדינה אין נושא שהוא לא מתייחס אליו

יוסף תמיר:  לצערי, הדוח האחרון של המבקר על האקדמיה הלאומית היה ב-2005

יוסף תמיר:  אני משוכנע שיש כמה דברים שתוקנו ואני עקבתי אחרי זה

יוסף תמיר:  אחד, אין באקדמיה ביטוי הולם לייצוג נשים בניגוד למתחייב מחוק שיווי זכויות האישה, התשי"א-1951

יוסף תמיר:  אני מעיר את זה בשוליים

יוסף תמיר:       כמובן, אני חושב שהוועדה בהחלט יכולה לתרום

יוסף תמיר:  אני גם שמעתי את פרופסור הראל שהוא שמח על הדברים שנעשו

יוסף תמיר:  עלתה השאלה מה אנשים שהם אינם אנשי מדע יכולים לתרום לוועדת המדע והטכנולוגיה? אני אומר את זה גם מהזווית של הביקורת

יוסף תמיר:  אנחנו נוהגים לשנן את הסיסמא הזאת שאורח לרגע רואה כל פגע

יוסף תמיר:  זאת אומרת, אנחנו באים לוועדה הזאת, כמובן נושא של תקצוב ואם הדברים חשובים, מעבר לדברים החיוביים שפרופסור הראל מציג, אולי כדאי להציג דווקא את אותם דברים שחסרים

יוסף תמיר:  להציג אותם על השולחן ואולי להניח את זה על השולחן של הוועדה ואולי הוועדה תוכל לעשות משהו

איימן עודה: אורח לרגע רואה פגע, זה משפט כל-כך חשוב

איימן עודה:  מאיפה זה?     

יוסף תמיר: לא ידוע לי

דוד ראם: כבוד היושב-ראש, אני מוכרח לומר שהעניין של המגדר, מ-2005 המצב השתפר לאין ערוך באחוזים

דוד ראם:  יש לנו 29 חברים, שזה כבר ממש מתקרב לאחוז הנשים בין הפרופסורים המלאים

דוד ראם:       חבר הכנסת יוסף עטאוונה בבקשה

דוד ראם:  אחריו עורכת הדין תמי סלע

יוסף עטאונה: כבוד היושב-ראש, ברכות על התפקיד ושיהיה בהצלחה

יוסף עטאונה:  אני בטוח שאתה תוביל את הוועדה הזאת לטובת כלל שוחרי המדע בארץ, גם ערבים וגם יהודים

יוסף עטאונה:       כבוד היושב-ראש, הטוב או היפה בסיעה שלנו, שאנחנו יכולים גם להשלים אחד את השני

יוסף עטאונה:  אני חבר בוועדת חינוך ובכדי להתעסק, לפתח ותקדם את המחקר והמדעים, צריך קודם כל לשפר, לקדם ולשדרג את מערכת החינוך שבוגריה יוכלו להגיע גם לאקדמיה ובעיקר למחקר

יוסף עטאונה:  כאיש חינוך שעסק כל חייו בניהול מערכות חינוך, במיוחד באזור שהוא הכי מוחלש במדינה בנגב, תמיד האמנו שבלי לפתח מערכת חינוך איכותית עם דגש על מדע ומחקר, אי-אפשר להתקדם

יוסף עטאונה:  לכן גם נפל כחלקי כמנהל אגף חינוך בחורה, לפתוח את המרכז ובית הספר הראשון למחוננים בקרב האוכלוסיה הערבית הבדואית בנגב

יוסף עטאונה:  גם שמנו דגש בכל מערך בתי הספר התיכוניים והעל-יסודי, לפתח את כל נושא מקצועות המדע

יוסף עטאונה:       לכן אני חושב שבוועדה, בשילוב עם ועדת החינוך, אפשר לחשוב על רעיונות שיכולים לקדם בצורה משמעותית את נושא המדע והמחקר

יוסף עטאונה:  בקרב האוכלוסייה שלנו יש פוטנציאל מאוד גדול

יוסף עטאונה:  אם אנחנו נותנים שוויון הזדמנויות לתלמידים שלנו וגם מפתחים מערכת שיכולה להביא למיצוי הפוטנציאל שבכל תלמיד, אפשר גם להגיע לאקדמיה המדעית

יוסף עטאונה:  אפשר גם להגיע הכי רחוק שיכול להיות

יוסף עטאונה:  הוכחנו את זה גם במערכת החינוך בחורה

יוסף עטאונה:  לפני שנתיים נפגשנו עם נשיא אוניברסיטת בן-גוריון בנגב, ו-50% מהסטודנטים שלומדים מדעים בבן-גוריון הם היו בוגרי מערכת החינוך בחורה, דבר שאפשר להתגאות בו

איימן עודה: חברי, יוסף עטאוונה, אני רוצה לבקש ממך משהו בסוד

איימן עודה:  במידה ויש לך רעיון טוב, אל תביא אותו לוועדת חינוך אלא לוועדת המדע

איימן עודה:       חברי אמג'ד שביטה, מנכ"ל שותף של עמותת "סיכוי", תצטרף לשולחן בבקשה

איימן עודה:       בבקשה, עורכת הדין תמי, היועצת המשפטית לוועדה

תמי סלע: תודה

תמי סלע:  רציתי לגעת בשני עניינים

תמי סלע:  אחד, להתחבר לנושא של התפקיד החשוב של הוועדה בפיקוח על הממשלה ולקרוא גם לאקדמיה, כגורם מקצועי שמעביר ייעוץ לממשלה בנושאים שונים, להשתמש ביכולת של הוועדה לעשות עבודה של פיקוח ולקדם נושאים שראויים בעיניכם

תמי סלע:  זה אחד הדברים שהוועדה יכולה לעשות

תמי סלע:  גם כשזה נוגע להחלטות ממשלה שצריך לפעול כדי לפקח ולראות שהן מיושמות ובוודאי כשזה נוגע לתקנות, לחקיקה, שגם חברי הוועדה יכולים להציע תיקונים בעקבות דיונים שיהיו פה ויצביעו על כשלים, חסמים או תיקונים שנדרשים כדי שנושאים שונים יתקדמו

תמי סלע:       עוד הערה לגבי הנושא של הייצוג שעלה פה

תמי סלע:  באמת דובר על חוק שיווי זכויות האישה והיה תיקון נוסף שחל על תאגידים סטטוטוריים מ-2016 שמדבר אמנם על ייצוג בקרב העובדים ולא בקרב חברי האקדמיה, אבל זה לא פחות חשוב, מקרב יוצאי העדה האתיופית

תמי סלע:  אני לא יודעת עד כמה זה מיושם אבל הערתי גם לתשומת ליבו של היושב-ראש, שזה גם לא נוגע לכלל המגזרים שהיום חלות עליהן הוראות של ייצוג הולם, בין היתר המגזר הערבי, ויכול להיות ששווה לבדוק את זה

תמי סלע:  גם לבדוק את היישום של הוראות הייצוג ההולם הקיימות, למרות שהן חדשות יחסית, אבל זה חשוב

איימן עודה: בואו נחליט שאנחנו מגדירים את הערבים כחברה ערבית ולא מגזר ערבית, נלך על זה

תמי סלע: מאה אחוז

איימן עודה: חברי אמג'ד, רוצה להגיד משהו?     

אמג'ד שביטה: לא, תודה

איימן עודה: תודה רבה לך

איימן עודה:       בבקשה, תציגי את עצמך

איימן עודה:  אם מישהו רוצה לדבר שירים יד כי אנחנו סוגרים את הישיבה

נעמי פליס איסקוב: שלום לכולם ותודה רבה על ההזדמנות להיות כאן

נעמי פליס איסקוב:  אני כאן מייצגת את אגף התזונה במשרד הבריאות

נעמי פליס איסקוב:  אני שמחה להיות כאן, זאת הפעם הראשונה שלי בכנסת בכלל ובוועדה בפרט

נעמי פליס איסקוב:  אני מאוד מתרגשת

נעמי פליס איסקוב:  אני רוצה לאחל לך הצלחה, כבוד היושב-ראש ותודה על ההזדמנות הנהדרת להיות כאן

איימן עודה: תודה

נעמי פליס איסקוב: אני אציג את עצמי בקצרה

נעמי פליס איסקוב:  בגלל שאני מאוד מתרגשת, אני אקריא מה שכתבתי

נעמי פליס איסקוב:  אני דיאטנית ואני דוקטור לאפידמיולוגיה וחוקרת באגף התזונה

איימן עודה: טוב, אז אני זקוק לך ברמה האישית, אז נדבר אחרי הוועדה

איימן עודה:  מנסה להוריד, לא מצליח

נעמי פליס איסקוב: בשמחה

דוד ראם: היתה תקופה שהצלחת יפה מאוד

איימן עודה: נכון, כי היתה קורונה, בלי חתונות, בלי הזמנות

איימן עודה:  בתקופת הקורונה ירדתי

נעמי פליס איסקוב: אתה בניגוד להרבה אחרים

נעמי פליס איסקוב:       אמרו לי לא לדבר אלא אם כן לא פונים אלי אבל הרגשתי שאני חייבת להעלות כאן לדיון איזה נושא שבאמת הוא מאוד יקר לליבנו באגף התזונה ולדעתי הוא נוגע כמעט לכל אחד מהנושאים שעלו כאן וזה הנושא של הביטחון התזונתי

נעמי פליס איסקוב:  אני רוצה לברך על שיתוף פעולה קודם שהבנתי שהיה עם האקדמיה למדעים בנושא של ביטחון תזונתי וגם עם משרדים אחרים

נעמי פליס איסקוב:      אציין שהנושא הזה עדיין בוער בעצמותינו ובעל חשיבות עליונה מבחינתנו

נעמי פליס איסקוב:  השיעורים של אי ביטחון תזונתי בישראל לא יורדים לצערנו, לא ברמה מספקת

נעמי פליס איסקוב:  אנחנו מאמינים שהם אפילו עלו מאוד בתקופת הקורונה

נעמי פליס איסקוב:  הדבר הזה מבחינתנו רק מחדד את הרגישות שלנו כחברה לנושא הזה תחת משברים

נעמי פליס איסקוב:  היות ואנחנו רואים שמשברים באים והולכים גם ברמה המדינית, גם ברמה הבינלאומית, גם ברמת משבר האקלים, אנחנו מרגישים שאנחנו לא עושים מספיק כדי לטפל בו

נעמי פליס איסקוב:  מבחינתנו, ההשפעה שלנו, היכולת שלנו לייצר רגולציה מתאימה ותמריצים נכונים כדי לקדם את הבטחת הביטחון והאיכות התזונתית של הציבור

נעמי פליס איסקוב:  לא רק לספק לאנשים מזון כמזון או קלוריות כקלוריות, אלא לדאוג ולוודא שהמזון שאנחנו מספקים לכלל הציבור שלנו הוא איכותי, בריא והוא יכול לקדם אותם

נעמי פליס איסקוב:  מבחינתנו זה ערך שכרגע לא מיושם במלואו והיינו רוצים לראות אותו בנוכחות גבוהה יותר

נעמי פליס איסקוב:       הנושא של ביטחון תזונתי באמת נוגע לכל מה שנאמר כאן

נעמי פליס איסקוב:  מבחינתנו הוא משפיע ישירות על מצב הבריאות של האוכלוסייה וספציפית גם על אוכלוסיות שהן ברות פיתוח מבחינתנו

נעמי פליס איסקוב:  אנחנו יודעים ששיעורי ההשמנה והתחלואה הנלווית אליה גבוהות יותר במגזר החרדי ובחברה הערבית

נעמי פליס איסקוב:  חסר לנו המון מידע על החברה הבדואית שהיינו רוצים כמובן לטפח גם אותה בהקשר הזה

נעמי פליס איסקוב:       המצב הבריאותי של האוכלוסייה משפיע כמובן על סיכויי ההצלחה שלהם כמעט בכל המישורים

נעמי פליס איסקוב:  במובן האקדמי, השגשוג החברתי כלכלי וכמובן ביכולת שלהם להתנייד במוביליות חברתית

נעמי פליס איסקוב:       מבחינתנו, השאיפה לביטחון תזונתי של האוכלוסייה היא בין היתר גם אחד הביטויים להגברת השוויון והסולידריות החברתית והחוסן הלאומי שלנו

נעמי פליס איסקוב:  אני מקווה מאוד שנוכל למצוא כאן שותפים בהקשר הזה

איימן עודה: תודה רבה ד"ר נעמי

איימן עודה:  אנחנו שותפים

איימן עודה:  אני מבקש ממך, כמו מכל אחד פה, להרגיש שהוא בעצמו מנהיג הוועדה הזאת

איימן עודה:  אנחנו רוצים עבודה קולקטיבית עם יוזמות של כל החברים וכל האנשים שנמצאים פה

איימן עודה:       אני מקווה שממש תהיה ועדה שתטיב עם החברה כולה

איימן עודה:       מעומק ליבי, תודה רבה לכולם

איימן עודה:       הישיבה נעולה